মঙ্গলবার স্বরাষ্ট্রমন্ত্রীর সাক্ষাৎ চায় বিএনপি
স্বরাষ্ট্রমন্ত্রী আসাদুজ্জামান খান কামালের সঙ্গে সাক্ষাতের অনুমতি চেয়ে চিঠি দিয়েছে বিএনপি। চিঠিতে মহাসচিব মির্জা ফখরুল ইসলাম আলমগীরের নেতৃত্বে বিএনপির একটি প্রতিনিধি দল মঙ্গলবার সাক্ষাৎ করতে আগ্রহ প্রকাশ করেছে। 







বিএনপি চেয়ারপারসন খালেদা জিয়ার একান্ত সচিব এ.বি.এম. আব্দুস সাত্তার রোববার স্বরাষ্ট্রমন্ত্রী বরাবর এ চিঠি পাঠিয়েছেন বলে যুগান্তরকে নিশ্চিত করেন প্রেস উইংয়ের সদস্য শায়রুল কবির খান।  




তিনি জানান, সোমবার বিকাল ৩টায় বিএনপি মহাসচিব মির্জা ফখরুল ইসলাম আলমগীরের নেতৃত্বে দলটির জাতীয় স্থায়ী কমিটির ১১ জন সদস্য সাক্ষাৎ করতে চান। এ জন্য তাদের সাক্ষাতের সময় চেয়ে চেয়ারপারসনের একান্ত সচিব এ.বি.এম. আব্দুস সাত্তারের স্বাক্ষরে একটি চিঠি স্বরাষ্ট্রমন্ত্রী বরাবর পাঠানো হয়েছে।
বিএনপি সূত্র জানায়, খালেদা জিয়ার সঙ্গে সাক্ষাতের সুযোগ চাওয়াসহ ঢাকার দুই সিটি কর্পোরেশনের ভোটে দল সমর্থিত প্রার্থী ও তার এজেন্টদের হয়রানি বন্ধ করার বিষয়ে স্বরাষ্ট্রমন্ত্রীর সঙ্গে আলোচনা করতে চায় বিএনপি।

স্বরাষ্ট্রমন্ত্রী আসাদুজ্জামান খান কামালের সঙ্গে সাক্ষাতের অনুমতি চেয়ে চিঠি দিয়েছে বিএনপি। চিঠিতে মহাসচিব মির্জা ফখরুল ইসলাম আলমগীরের নেতৃত্বে বিএনপির একটি প্রতিনিধি দল মঙ্গলবার সাক্ষাৎ করতে আগ্রহ প্রকাশ করেছে।